दिनभर इंतजार फिर भी नहीं लग पाए एंटी रैबीज इंजेक्शन
2.प्रियंका पिता विनोद भाभर ( 6) निवासी पलास को बुधवार को कुत्ते ने काट लिया था। विनोद भाभर ने बताया शनिवार को दूसरा इंजेक्शन लगवाने के लिए सुबह 10 बजे अस्पताल पहुंचे थे लेकिन दोपहर तक इंजेक्शन नहीं लगाया। बाद में सोमवार को आने का कहा। 20 किमी का सफर करके जिला अस्पताल आते हैं और कर्मचारी वापस लौटा देते हैं। इससे बेहतर तो निजी अस्पताल में इंजेक्शन लगवा लेना चाहिए।
अब छठे दिन लगेगा इंजेक्शन
3. सातरुंडा निवासी सुनील पिता गोवर्धन टांक ने बताया उसे बुधवार शाम को कुत्ते ने काटा था। गुरुवार को इंजेक्शन लगवाने जिला अस्पताल आए तो कर्मचारियों ने छुट्टी होने का कहकर शनिवार को आने का कहा। शनिवार को आए तो अस्पताल के कर्मचारी ने इंजेक्शन नहीं होने का कहकर लौटा दिया। अब सोमवार को बुलाया है। कुत्ते के काटने के बाद पहला एंटी रैबीज इंजेक्शन छठे दिन लगाया जाएगा।
दूसरा इंजेक्शन लगना था
1. नौगांवा कला निवासी संदीप पिता पन्नालाल धाकड़ (10) को शनिवार को एंटी रैबीज का दूसरा इंजेक्शन लगाना था। पन्नालाल ने बताया पहला इंजेक्शन नामली में लगवाया था। शनिवार को नामली में एक घंटे इंतजार करवाने के बाद जिला अस्पताल जाने का कह दिया। यहां सुबह 11 से दोपहर 1 बजे तक इंतजार किया। कर्मचारी ने शाम का कहा तो शाम तक इंतजार किया। बाद में निराश लौटना पड़ा। अब साेमवार को बुलाया है।
जिला अस्पताल : डॉग बाइट के मामले बढ़ने पर गंभीर नहीं
जिला अस्पताल में डॉग बाइट के मरीज इंजेक्शन के लिए कतार में लगकर इंतजार करते हुए।
भास्कर संवाददाता | रतलाम
शहर में डॉग बाइट के मामले बढ़ते जा रहे हैं लेकिन घंटों लाइन में लगने के बाद भी जिला अस्पताल में कई मरीजों को एंटी रैबीज इंजेक्शन नहीं लगाए जा रहे। शनिवार को भी एंटी रैबीज इंजेक्शन लगवाने आए कई मरीजों को मायूस लौटना पड़ा। तीन दिन में जिला अस्पताल में एंटी रैबीज इंजेक्शन नहीं मिलने का यह दूसरा मामला है।
शनिवार को जिला अस्पताल में एंटी रैबीज इंजेक्शन खत्म हो गए। इस कारण 60-70 मरीज इंतजार करते रहे। एक घंटे बाद सिविल सर्जन डॉ. आनंद चंदेलकर ने इंजेक्शन की खरीदी के निर्देश जारी किए। दोपहर 12 बजे बाद कर्मचारियों ने इंजेक्शन लगाना शुरू किया। थोड़ी देर बाद ओपीडी का समय समाप्त होने का हवाला देकर उठ गया। 25 से अधिक मरीज इंजेक्शन से वंचित रह गए। मरीजों ने सिविल सर्जन से इसकी शिकायत की। सीएस ने ग्रामीण अंचल से आए मरीजों को इंजेक्शन लगाने के निर्देश दिए। बावजूद कई मरीजों को मायूस लौटना पड़ा।
ज्यादा मरीज आने से दिक्कत
ई-औषधि सॉफ्टवेयर में एंटी रैबीज इंजेक्शन के रेट नहीं आ रहे हैं। इस कारण इंजेक्शन खरीदी नहीं कर पा रहे हैं। लोकल परचेसिंग से मरीजों को इंजेक्शन लगाए जा रहे हैं। सोमवार को 50 इंजेक्शन थे लेकिन मरीज अधिक आ गए। ज्यादा जरूरी मरीजों को इंजेक्शन लगाए गए। शेष को सोमवार को इंजेक्शन लगवाने के लिए बुलाया है। डॉ. आनंद चंदेलकर, सिविल सर्जन
hin_Deva hin_Deva hin_Deva hin_Deva hin_Deva hin_Deva hin_Deva hin_Deva san_Deva hin_Deva hin_Deva bho_Deva hin_Deva